CELEX: 32020D1808
Language: da
Date: 2020-11-30 00:00:00
Title: Kommissionens gennemførelsesafgørelse (EU) 2020/1808 af 30. november 2020 om ændring af gennemførelsesafgørelse (EU) 2019/1698 for så vidt angår europæiske standarder for visse børneomsorgsprodukter, børnemøbler, stationært træningsudstyr og cigaretters antændelsestilbøjelighed (EØS-relevant tekst)

1.12.2020   
               
               
                  DA
               
               
                  Den Europæiske Unions Tidende
               
               
                  L 402/140
               
            
         KOMMISSIONENS GENNEMFØRELSESAFGØRELSE (EU) 2020/1808
         af 30. november 2020
         om ændring af gennemførelsesafgørelse (EU) 2019/1698 for så vidt angår europæiske standarder for visse børneomsorgsprodukter, børnemøbler, stationært træningsudstyr og cigaretters antændelsestilbøjelighed
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 2, første afsnit, og
         ud fra følgende betragtninger:
         
                     (1)
                  
                  
                     I henhold til artikel 3, stk. 2, andet afsnit, i direktiv 2001/95/EF formodes et produkt at være sikkert for så vidt angår de risici og risikokategorier, der er omfattet af de pågældende nationale standarder, når det er i overensstemmelse med ikkebindende nationale standarder, der gennemfører europæiske standarder, for hvilke Kommissionen i overensstemmelse med direktivets artikel 4 har offentliggjort referencer i Den Europæiske Unions Tidende.
                  
               
                     (2)
                  
                  
                     Den 25. marts 2008 vedtog Kommissionen afgørelse 2008/264/EF (2) om brandsikkerhedskrav i europæiske standarder for cigaretter.
                  
               
                     (3)
                  
                  
                     Ved brev M/425 af 27. juni 2008 anmodede Kommissionen CEN om at udarbejde europæiske standarder vedrørende brandsikkerhedskrav for cigaretter. På grundlag af denne anmodning vedtog CEN standard EN ISO 12863:2010 »Standardprøvemetode til vurdering af cigaretters antændelsestilbøjelighed« og en ændring heraf (EN ISO 12863:2010/A1:2016). Referencen til standarden og ændringen heraf blev offentliggjort ved Kommissionens gennemførelsesafgørelse (EU) 2019/1698 (3). For at sikre en korrekt og korrekt anvendelse af standard EN ISO 12863:2010 som ændret ved EN ISO 12863:2010/A1:2016 og for at indføre tekniske ændringer har CEN vedtaget berigtigelse EN ISO 12863:2010/AC:2011. Standard EN ISO 12863:2010 som ændret ved EN ISO 12863:2010/A1:2016 og berigtiget ved EN ISO 12863:2010/AC:2011 er i overensstemmelse med det almindelige sikkerhedskrav i direktiv 2001/95/EF. Det er derfor hensigtsmæssigt at offentliggøre referencen til berigtigelse EN ISO 12863:2010/AC:2011 i Den Europæiske Unions Tidende sammen med referencen til standard EN ISO 12863:2010 og dens ændring EN ISO 12863:2010/A1:2016.
                  
               
                     (4)
                  
                  
                     Den 2. juli 2010 vedtog Kommissionen afgørelse 2010/376/EU (4) om sikkerhedskrav, der skal opfyldes af de europæiske standarder for visse produkter i børns sovemiljø.
                  
               
                     (5)
                  
                  
                     Ved brev M/497 af 20. oktober 2011 anmodede Kommissionen CEN om at udarbejde europæiske standarder for sikkerheden ved børneomsorgsprodukter, der er forbundet med risici med hensyn til sovemiljø (klynge 2-risici), navnlig hvad angår barnemadrasser, sengerande, barnesenge til ophængning, barnedyner og barnesoveposer.
                  
               
                     (6)
                  
                  
                     På grundlag af anmodning M/497 vedtog CEN standard EN 16890:2017 »Børnemøbler — Madrasser til tremmesenge og vugger — Sikkerhedskrav og prøvningsmetoder«. Standard EN 16890:2017 er i overensstemmelse med det almindelige sikkerhedskrav i direktiv 2001/95/EF. Referencen herfor bør derfor offentliggøres i Den Europæiske Unions Tidende.
                  
               
                     (7)
                  
                  
                     Den 6. januar 2010 vedtog Kommissionen afgørelse 2010/9/EU (5) om de sikkerhedskrav, som de europæiske standarder skal indeholde for så vidt angår baderinge, badeudstyr, badekar og badekarsstativer til spædbørn og småbørn.
                  
               
                     (8)
                  
                  
                     Ved brev M/464 af 3. maj 2010 anmodede Kommissionen CEN om at udarbejde europæiske standarder til tackling af de største sikkerhedsrisici ved børneomsorgsprodukter, der er forbundet med risikoen for drukning (klynge 1-risici), navnlig baderinge, badeudstyr, badekar og badekarsstativer.
                  
               
                     (9)
                  
                  
                     På grundlag af anmodning M/464 vedtog CEN standard EN 17022:2018 »Børneomsorgsprodukter — Badeindsatser — Sikkerhedskrav og prøvningsmetoder«. Standard EN 17022:2018 er i overensstemmelse med det almindelige sikkerhedskrav i direktiv 2001/95/EF. Referencen herfor bør derfor offentliggøres i Den Europæiske Unions Tidende.
                  
               
                     (10)
                  
                  
                     På grundlag af anmodning M/464 vedtog CEN standard EN 17072:2018 »Børneomsorgsprodukter — Badekar, stativer og ikke fastgjort badeudstyr — Sikkerhedskrav og prøvningsmetoder«. Standard EN 17072:2018 er i overensstemmelse med det almindelige sikkerhedskrav i direktiv 2001/95/EF. Referencen herfor bør derfor offentliggøres i Den Europæiske Unions Tidende.
                  
               
                     (11)
                  
                  
                     Den 24. juli 2011 vedtog Kommissionen afgørelse 2011/476/EU (6) om sikkerhedskrav, der skal opfyldes af de europæiske standarder for stationært træningsudstyr.
                  
               
                     (12)
                  
                  
                     Ved brev M/506 af 5. september 2012 anmodede Kommissionen CEN om at udarbejde europæiske standarder til tackling af de største risici forbundet med stationært træningsudstyr i henhold til sikkerhedskravene. På grundlag af denne anmodning vedtog CEN standard EN ISO 20957-9:2016 »Stationært træningsudstyr — Del 9: Ellipsetræner, yderligere specifikke sikkerhedskrav og prøvningsmetoder (ISO 20957-9:2016)«, og referencen hertil blev offentliggjort ved gennemførelsesafgørelse (EU) 2019/1698.
                  
               
                     (13)
                  
                  
                     CEN reviderede under hensyntagen til ny viden standard EN ISO 20957-9:2016. Det resulterede i ændring EN ISO 20957-9:2016/A1:2019 »Stationært træningsudstyr — Del 9: Ellipsetræner, yderligere specifikke sikkerhedskrav og prøvningsmetoder — ændring 1 (ISO 20957-9:2016/Amd 1:2019)«. Standard EN ISO 20957-9:2016 som ændret ved EN ISO 20957-9:2016/A1:2019 er i overensstemmelse med det almindelige sikkerhedskrav i direktiv 2001/95/EF. Referencen til ændring EN ISO 20957-9:2016/A1:2019 bør derfor offentliggøres i Den Europæiske Unions Tidende sammen med referencen til standard EN ISO 20957-9:2016.
                  
               
                     (14)
                  
                  
                     Referencer til europæiske standarder, der er vedtaget til støtte for direktiv 2001/95/EF, er offentliggjort i gennemførelsesafgørelse (EU) 2019/1698. For at sikre, at referencerne til de europæiske standarder, der er udarbejdet til støtte for direktiv 2001/95/EF, opføres i samme retsakt, bør de relevante referencer til nye standarder, ændringer og berigtigelser til standarder inkluderes i gennemførelsesafgørelse (EU) 2019/1698.
                  
               
                     (15)
                  
                  
                     Gennemførelsesafgørelse (EU) 2019/1698 bør derfor ændres.
                  
               
                     (16)
                  
                  
                     Overholdelse af de relevante nationale standarder, der gennemfører de europæiske standarder, hvis referencer er offentliggjort i Den Europæiske Unions Tidende, giver formodning om sikkerhed for så vidt angår de risici og risikokategorier, der er omfattet af den pågældende nationale standard, fra datoen for offentliggørelsen af referencen for den europæiske standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen.
                  
               
                     (17)
                  
                  
                     Foranstaltningerne i denne afgørelse er i overensstemmelse med udtalelsen fra det udvalg, der er nedsat ved direktiv 2001/95/EF —
                  
               VEDTAGET DENNE AFGØRELSE:
         
            Artikel 1
            Bilag I til gennemførelsesafgørelse (EU) 2019/1698 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 30. november 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 11 af 15.1.2002, s. 4.
         
            (2)  Kommissionens afgørelse 2008/264/EF af 25. marts 2008 om brandsikkerhedskrav i europæiske standarder for cigaretter i medfør af Europa-Parlamentets og Rådets direktiv 2001/95/EF (EUT L 83 af 26.3.2008, s. 35).
         
            (3)  Kommissionens gennemførelsesafgørelse (EU) 2019/1698 af 9. oktober 2019 om europæiske standarder for produkter, der er udarbejdet til støtte for Europa-Parlamentets og Rådets direktiv 2001/95/EF om produktsikkerhed i almindelighed (EUT L 259 af 10.10.2019, s. 65).
         
            (4)  Kommissionens afgørelse 2010/376/EU af 2. juli 2010 om sikkerhedskrav, der skal opfyldes af de europæiske standarder for visse produkter i børns sovemiljø i henhold til Europa-Parlamentets og Rådets direktiv 2001/95/EF (EUT L 170 af 6.7.2010, s. 39).
         
            (5)  Kommissionens afgørelse 2010/9/EU af 6. januar 2010 om de sikkerhedskrav, som de europæiske standarder skal indeholde for så vidt angår baderinge, badeudstyr, badekar og badekarsstativer til spædbørn og småbørn i henhold til Europa-Parlamentets og Rådets direktiv 2001/95/EF (EUT L 3 af 7.1.2010, s. 23).
         
            (6)  Kommissionens afgørelse 2011/476/EU af 27. juli 2011 om sikkerhedskrav, der skal opfyldes af de europæiske standarder for stationært træningsudstyr i henhold til Europa-Parlamentets og Rådets direktiv 2001/95/EF (EUT L 196 af 28.7.2011, s. 16).
      
      
         
            BILAG
            I bilag I til gennemførelsesafgørelse (EU) 2019/1698 foretages følgende ændringer:
            
                        1)
                     
                     
                        Række 37 affattes således:
                        
                                    »37
                                 
                                 
                                    EN ISO 12863:2010
                                    Standardprøvemetode til vurdering af cigaretters antændelsestilbøjelighed (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016«
                                 
                              
                  
                        2)
                     
                     
                        Som række 52a, 52b og 52c indsættes:
                        
                                    »52a
                                 
                                 
                                    EN 16890:2017
                                    Børnemøbler — Madrasser til tremmesenge og vugger — Sikkerhedskrav og prøvningsmetoder
                                 
                              
                                    52b
                                 
                                 
                                    EN 17022:2018
                                    Børneomsorgsprodukter — Badeudstyr — Sikkerhedskrav og prøvningsmetoder
                                 
                              
                                    52c
                                 
                                 
                                    EN 17072:2018
                                    Børneomsorgsprodukter — Badekar, stativer og ikke fastgjort badeudstyr — Sikkerhedskrav og prøvningsmetoder«
                                 
                              
                  
                        3)
                     
                     
                        Række 57 affattes således:
                        
                                    »57
                                 
                                 
                                    EN ISO 20957-9:2016
                                    Stationært træningsudstyr — Del 9: Ellipsetræner, yderligere specifikke sikkerhedskrav og prøvningsmetoder (ISO 20957-9:2016)
                                    EN ISO 20957-9:2016/A1:2019«